tomron87/hebrew-wikipedia-sentences-corpus huggingface dataset:
כמו כן המנהל יכול לעודד העלאת נקודות מבט חדשות ששונות מהדרך עליה מצביעים מרבית חברי הקבוצה.
הקצנת דעות (Groupshift) - תופעה המבטאת את השוני ברמת הסיכון של ההחלטה שמתקבלת עקב קבלת החלטה קבוצתית ולא על ידי אדם יחיד.
מחקרים הראו שההחלטות האישיות של כל אחד מחברי הקבוצה הן בדרך כלל שונות מההחלטה הקבוצתית הסופית.
ההקצנה יכולה להתבטא לשני הכיוונים: הכיוון הפחות שכיח הוא הפחתת סיכונים ושמרנות קבוצתית, והכיוון ההפוך והנפוץ יותר הוא לקיחת סיכונים גדולים יותר והקצנת עמדות ביחס לנורמה המקובלת.
רשת דינמיקה הוקמה באוגוסט 1994 כחברת בת של סאני תקשורת על ידי אילן בן דב, והייתה חלק מקבוצת סאני אלקטרוניקה עד מכירתה בינואר 2010 לחברת סלקום בסכום של 108 מיליון שקל.
דינמיקה החלה את דרכה בתור מודל "חנות בתוך חנות" בבתי הכלבו של רשת המשביר לצרכן.
מספר שנים מאוחר יותר התפתחה הרשת והתחילה להתפרס ולהתפזר ברחבי הארץ בחנויות פרטיות ועצמאיות משל עצמן, מבלי להיות תלויה ברשתות מכירה גדולות כמו המשביר לצרכן וחברות אחרות.
בתחילת דרכה התמקדה רשת דינמיקה בשלושה תחומים עיקריים:
מכירת טלפונים סלולריים המתאימים לרשת סלקום בטכנולוגיית TDMA, מכירת אביזרים סלולרים, ושירותי תיקון לסלולר.
מכירת מכשירי תקשורת כגון, טלפונים קווים ואלחוטיים, מרכזיות, ופקסים.
מכירת מחשבים, משחקי וידאו ומולטימדיה (טלוויזיה) מתוצרת SEGA היפנית, ומשחקי מחשב של המפיצה מיראז' מולטימדיה.
בשנת 1998 הרחיבה דינמיקה את תחום פעילותיה כאשר קיבלה אישור מחברת בזק למכירת מוצרי תקשורת (ציוד התחברות לאינטרנט) ושירותי תקשורת (סיפוק קווי חיבור לאינטרנט בטכנולוגיית ISDN).
בהמשך אותה שנה קיבלה סאני תקשורת זיכיון לייבוא ושיווק טלפונים סלולריים מתוצרת סמסונג הקוריאנית, שאותם מכרה סאני לרשתות הסלולר וגם לדינמיקה (חברת הבת) ומשם לצרכן הסופי.
בשנת 2001 החלה דינמיקה למכור גם מכשירי סלולר התומכים ברשת GSM.
בשנת 2002 הרחיבה דינמיקה את דרכי השיווק שלה ופתחה אתר חנות וירטואלית באינטרנט המאפשר הזמנה ורכישת טלפונים סלולריים; אתר החברה הופעל על ידי תפוז אנשים.
ביולי 2005 דינמיקה חתמה על הסכם עם HOT למכירת מנויי כבלים, טלפון ואינטרנט מהיר.
באוגוסט 2005 הגדילה סאני אלקטרוניקה את מספר סניפי דינמיקה סלולר ב-15, ורכשה את רשת החנויות "שיא תקשורת" ומיזגה אותן אל דינמיקה.
בתחילת שנת 2006 החלה דינמיקה למכור נגני MP3 מתוצרת סמסונג.
פעילות זו לא צלחה עקב הימצאותם של הטלפונים סלולרים והאייפודים בשוק והתחרות הקשה בהם.
בנובמבר 2006 מיתגה את עצמה מחדש.
כחלק מהמיתוג שינתה את שמה מ"רשת דינמיקה" ל"דינמיקה סלולר" והחליפה את הלוגו שלה לצבע הסגול המזוהה עם סלקום.
באוגוסט 2009 רכשה סקיילקס את חברת פרטנר, ובעקבות זאת אילצה רשות ההגבלים העסקיים את אילן בן דב למכור את דינמיקה סלולר.
בדצמבר 2009 השיקה דינמיקה אתר סלולר חדש ועצמאי.
בינואר 2010 מכר אילן בן דב את דינמיקה לחברת סלקום.
בנובמבר 2011 מונה אלי אדדי למנכ"ל הרשת.
בשנת 2016 רשת דינמיקה מנתה כ-50 מרכזי שירות ומכירה בפריסה ארצית, ביניהם 20 מעבדות שירות תיקונים.
דינמיקה ניוטונית מתוקנת (ראשי תיבות: דינ"ם, באנגלית: Modified Newtonian Dynamics או MOND) היא תאוריה פיזיקלית בתחום האסטרופיזיקה המנסה למצוא פתרון לבעיית כמות המסה ביקום, כלומר פתרון לפער בין המסה המתגלה בתצפיות אסטרונומיות לבין התחזיות של חוקי הפיזיקה.
תיאורית הדינ"ם מציעה לבצע שינויים בחוקי ניוטון כדי לפתור את הבעיה, ובכך מהווה תאוריה חלופית לתאוריית "החומר האפל" (Dark Matter).
פרופסור מרדכי מילגרום הגה את התיאוריה; בשנת 1983 הוא פרסם שלושה מאמרים בנושא שמהווים את אבן היסוד של התאוריה שלו, שמכניסה שינויים בחוקי הכבידה של ניוטון.
מילגרום מציע לבצע תיקונים בעיקר בחוק השני (ΣF=ma) ובחוק הכבידה האוניברסלי (אשר נחשבים לאבן יסוד בפיזיקה הקלאסית).
תיקונים אלה נועדו להסביר את התצפיות שהתקבלו ובכך למצוא פתרון לבעיית המסה, הנוצרת בעיקר בשולי הגלקסיות.
כיום, דינ"ם תואמת את התצפיות ואת מדידות מהירות הסיבוב של הגלקסיות בצורה מדויקת יותר מתאוריית החומר האפל.
למרות זאת, כיום רק מיעוט בקרב המדענים תומך בתאוריית הדינ"ם.
ניסויים עכשוויים החוקרים את מהות שדה הכבידה ואת חוקי התנועה צפויים לספק מידע נוסף שיאפשר להכריע איזו תאוריה עדיפה.
אם דינ"ם תתגלה כתאוריה עדיפה, ייתכן וחוקים פיזיקליים נוספים המתבססים על חוקי ניוטון יתבררו כטעוני תיקון.
התצפיות והמדידות שנערכו לשם בדיקת כמות המסה ביקום לא תאמו את התחזיות של חוקי הפיזיקה המודרנית.
התחזיות צפו שתהיה ביקום מסה נמוכה בהרבה מהמסה שנמדדה (למשל, המסה שנמדדה לצבירי גלקסיות ביקום גדולה פי 10 מהמסה הצפויה על פי התאוריה, ובקצות הגלקסיות המצב חמור עוד יותר כאשר המסה שנמדדה גדולה פי 100 מהתוצאות הצפויות).
מרבית הפיזיקאים מסבירים פער זה באמצעות קיומו של "חומר אפל", אשר למעשה אין אפשרות לראותו בעין אנושית משום שאין לו אינטראקציה עם אור ולכן כשמו כן הוא, אפל.
לפי תאוריה זו, כמות החומר ביקום מחולקת לשלושה מרכיבים - חומר רגיל, המוכר לנו, המהווה רק כארבעה אחוזים מכמות החומר הנמצאת ביקום.
אותו "חומר אפל", מהווה כ-20 אחוזים מהיקום.
שאר היקום מורכב לפי הערכת המדענים מ"אנרגיה אפלה", שגם לה אין שום הוכחה המאשרת את קיומה.
הקהילה המדעית טוענת לקיומה ולקיום החומר האפל כי היא זקוקה להם לצורך השלמת פער המסות והאנרגיה בין חוקי הפיזיקה המודרנית לתוצאות המדידות שבוצעו.
אף על פי שתאוריית החומר האפל היא העמדה הרווחת בקרב קהילת המדענים האסטרו-פיזקאים, ישנו ספק רב בקיום החומר האפל משום שכאמור אין ממצאים המאששים את קיומו, והוא מעולם לא זוהה במדידות.
דינ"ם כחלופה לתאורית החומר האפל
על מנת להסביר את פערי המסות בגלקסיות ללא החומר האפל, התאוריה של מילגרום מציעה תיקונים לשניים מחוקי ניוטון: החוק השני של ניוטון וחוק הכבידה.
התאוריה מציעה לתקן את היחס בין כח לתאוצה בחוק השני של ניוטון במצבים בהם התאוצה של המערכת נמוכה מאוד, למשל תאוצה של גלקסיות.
מכיוון שתאוצת הגלקסיות היא נמוכה מאוד (תאוצת מערכת השמש למשל היא אחד אנגסטרם לשנייה בריבוע), תיקון זה אמור לתקן את פערי המסות, וכך כמעט לייתר את הצורך בתאוריית החומר האפל.
זהו הרעיון המרכזי של תאוריית דינ"ם.
על מנת ל"תקן" את היחס, דינ"ם מגדירה קבוע פיזיקלי חדש: קבוע זה הוא "קבוע התאוצה" וסימונו a0. הקבוע אחראי לתיקון היחס בין כח לתאוצה במקרה של תאוצות קטנות מאוד.
הכלל הוא כזה: אם תאוצת המערכת היא גדולה מאוד מ-a0, אז החוק השני של ניוטון פועל לפי ניסוחו המקורי.
אולם, אם תאוצת המערכת קטנה מאותו קבוע פיזיקלי, היחס בין כח לתאוצה במערכת משתנה כך שהכוח עומד ביחס ישר לריבוע התאוצה.
כתוצאה מכך, כדי לקבל תאוצות קטנות נדרש כח קטן יותר מאשר במכניקה הניוטונית.
לפיכך יש צורך בפחות מסה על מנת לקבל את כח הכבידה הרצוי, ואין עוד צורך בחומר האפל, או לפחות בחלק משמעותי ממנו.
השימוש ב-a0 נחוץ בעיקר כדי להסביר את הפער בין תצפית שולי גלקסיות והחישוב המכני המקובל (ניוטוני או יחסותי).
לפי חוקי ניוטון, ככל שהמרחק ממרכז הכוכב גדל, התאוצה והמהירות שלו קטנות יותר.
כתוצאה מכך, התאוצה הופכת לנמוכה יותר מ-a0. הרגע המיוחד בו מתרחש דבר זה תלוי בקבוע a0 של הגלקסיה ובמסה שלה: ככל שהמסה גדולה יותר, כך המקום בו מתחילה לתת דינ"ם את אותותיה רחוק יותר.
ברגע זה דינ"ם מתחילה לתת את אותותיה ומנבאת כוחות שונים ומסות שונות מאשר המכניקה הניוטונית.
דינ"ם מציגה תוצאות עקביות יותר מחוקי ניוטון.
על פי כללי המכניקה הניוטונית המוכרת, רוב המסה של הגלקסיה צריכה להיות במרכזה, והכוכבים צריכים לנוע במסלולים מעגליים בגודל מהירות קבוע שקטן ככל שרדיוס הסיבוב עולה.
למשל, במערכת השמש שלנו: רוב המסה היא בשמש עצמה, וכוכב חמה, הקרוב ביותר לשמש הוא זה שנע במהירות הגבוהה ביותר.
השינוי שדינ"ם חוזה הוא שהמהירות צריכה לרדת רק עד שהיא מגיעה לערך קבוע, והיא מנבאת נכון את המתרחש בגלקסיות "חלזוניות", בהן המהירויות מגיעות לערך קבוע מסוים, ובנוסף מנבאת בהצלחה את העקומה "יחס טולי-פישר", שיודעת לנבא מה המהירות הקבועה אותה חוזה דינ"ם- המהירות עומדת ביחס ישר לשורש הרביעי של הארת הגלקסיה.
מקרה נוסף בו דינ"ם חוזה טוב יותר את התצפיות מאשר החומר האפל, הוא בכל הקשור למידת העקמומיות המסלולית של הגלקסיות: הכוונה היא לשינוי בכיוון המהירות.
מאז שהחלו למדוד את גודל המהירות ואת עקמומיות הסיבוב של הגלקסיות על מנת להשוות בין התאוריות השונות, תאוריית דינ"ם היא זו שמסבירה את התצפיות באופן האלגנטי והפשוט ביותר.
בהשוואה לתאוריות האחרות, לדינ"ם יש פרמטר אחד שיש להשלים לכל גלקסיה בנפרד, והוא מקדם ההמרה של אור הכוכבים למסה.
לעומת זאת, תאוריית החומר האפל זקוקה לשני פרמטרים על מנת להוכיח נתון זה- הכמות של החומר האפל ומסתו.
למרות כל זה, עדיין מרבית המומחים בעולם מתקשים להאמין לתאוריה.
דינ"ם עדיין לא נמדדה באופן מוחשי אלא רק הצליחה להסביר את התצפיות שנראו.
דינ"ם פועלת בייחוד בשולי גלקסיות, ומשמעות הדבר היא שכרגע לא ניתן לפתח ניסוי שייבדק במעבדה ויוכיח את התאוריה.
מסיבה זאת, מרבית החוקרים רואים בדינ"ם כחסרת ביסוס מחקרי ולכן לא יכולים לדבוק בה כמו שהם מאמינים בתאוריות הגדולות והמפורסמות כמו למשל תורת היחסות ותורת הקוונטים.
מאחר שדינ"ם תוכננה במיוחד כדי לייצר עקומות סיבוב שטוחות, אלה אינם מהווים ראיה לתאוריה.
אף על פי כן, מגוון רחב של תופעות אסטרופיזיקליות מטופלות בקפידה במסגרת דינ"ם.
רבים מאלה יצאו לאור לאחר פרסום המאמרים המקוריים של מילגרום וקשה להסבירם באמצעות תאוריית החומר האפל.
דינ"ם מציינת את עקומת הסיבוב המלאה של גלקסיה נתונה רק על פי חלוקת המסה הבאריונית שלה.
בפרט, דינ"ם צופה קשר חזק בהרבה בין התכונות של הפצה המונית באריונית ותכונות עקומת הסיבוב מאשרות את ההשערה של החומר האפל (מאחר שחומר אפל שולט בתקציב מסת הגלקסיה ההנחה הרווחת היא לא לעקוב מקרוב אחר חלוקת בריונים) .
קשר כזה חזק נצפה בכמה גלקסיות ספירליות, עובדה המכונה "החוק של רנז'ו" " ("Renzo's Rule).
מאחר שדינ"ם משנה דינמיקה ניוטונית בצורת האצה תלויה, היא חוזה מערכת יחסים ספציפית בין התאוצה של כוכב בכל רדיוס ממרכז גלקסיה והכמות (של חומר אפל) הסמויה בתוך הרדיוס כפי שניתן להסיק על פי הדינמיקה הניוטונית.
תופעה זו ידועה בשם "היחס כמות - תאוצה", והיא כבר נמדדה באמצעות תצפיות.
היבט אחד של חיזוי דינ"ם הוא שהמסה של החומר האפל מתאפסת כאשר תאוצה צנטריפוגלית הופכת גדולה יותר מ-a0, שם דינ"ם חוזרת למכניקה של ניוטון.
בתאורית החומר האפל, זה אתגר להבין מדוע מסה זו צריכה התאמה כה הדוקה עם התאוצה, ומדוע נראה שיש תאוצה קריטית שמעליה החומר האפל אינו נדרש.''
דינ"ם וחומר אפל שניהם מייצבים גלקסיות דיסק (Disk Galaxies) ועוזרים להם לשמור על מבנה הסיבוב הנתמך שלהם ומניעת הפיכתם לגלקסיות אליפטיות.
בדינ"ם, יציבות זו זמינה רק עבור אזורים של גלקסיות בהם מתקיים הכלל a<a0, דבר המצביע על כך שספירלות עם a>a0 באזורים המרכזיים שלהן צריכות לנטות לחוסר יציבות ולכן עם פחות סיכוי לשרוד עד עצם היום הזה.
עובדה זו עשויה להסביר את "גבול פרימן" לצפיפות מסת המשטח המרכזי של גלקסיות ספירליות, שהוא בערך a0/G .
סולם זה חייב להיות מוכנס ידנית למודלים של היווצרות גלקסיות מבוססי החומר האפל.
גלקסיות מאסיביות במיוחד נמצאות תחת השפעת המכניקה הניוטונית (a>a0) ברדיוס התוחם את הרוב המכריע של המסה הבאריונית שלהן.
ברדיוסים אלה, דינ"ם צופה כי עקומת הסיבוב צריכה ליפול בשיעור של 1/r בהתאם לחוקי קפלר.
בניגוד לכך, מנקודת מבט של החומר האפל ניתן היה לצפות כי ההילה תגביר את מהירות הסיבוב המשמעותי ותגרום לו לשאוף לערך קבוע, כמו בגלקסיות פחות מסיביות.
תצפיות של אליפטיות בעלת מסה גבוהה מאשרות את תחזית הדינ"ם.
על פי דינ"ם, כל האובייקטים הם כבולי כבידה עם a<a0 ללא קשר למוצאם.
הם צריכים להפגין חוסר התאמה משמעותית כאשר נותחו באמצעות המכניקה של ניוטון, וצריך להתאים ליחס טולי-פישר.
תחת תאוריית החומר האפל, חפצים שנוצרו מהחומר הבאריוני ונפלטו במהלך המיזוג או האינטראקציה של שתי גלקסיות ("גלקסיות ננסיות מוצפות") צפויים להיות נטולי חומר אפל ולכן מראים התאמה חלשה.
שלושה אובייקטים המזוהים באופן חד משמעי כ"גלקסיות ננסיות מוצפות" מראים פערים גדולים על פי תחזית הדינ"ם.
מחקר שנערך לאחרונה הראה כי רוב הגלקסיות הננסיות הנעות סביב גלקסיות "שביל החלב" ו"אנדרומדה" ממוקמות בשטח מועדף בקורלציית התנועות.
הדבר מצביע על כך כי הן נוצרו במהלך מפגש קרוב עם גלקסיה אחרת ומכאן נהיו "גלקסיות ננסיות מוצפות".
אם כן, נוכחות של פערים גדולים במערכות אלו מהווה עדות נוספת עבור דינ"ם.
בנוסף, נטען כי כוח כבידה חזק יותר משל ניוטון (כמו של מילגרום) נדרש עבור גלקסיות אלה לשמור על מסלוליהם לאורך זמן.
גם פיזיקאים רבים אשר מודים כי תאוריית דינ"ם מספקת תיאור תמציתי ומדויק של מגוון רחב של תופעות גלקטיות, דוחים את הרעיון כי הדינמיקה הקלאסית עצמה דורשת שינוי.
במקום זאת הם מנסים להסביר את ההצלחה של החוק בעזרת התייחסויות להתנהגות של חומר אפל.
מאמץ מסוים הופנה לכיוון ביסוס הנוכחות של קנה מידה מאפיין של התאוצה כתוצאה טבעית של ההתנהגות של הילות חומר אפלות קרות, אף על פי שמילגרום טען כי טענות מסוג זה מסבירות חלק קטן בלבד מהתופעות של דינ"ם.
הצעה אלטרנטיבית היא לשנות את המאפיינים של חומר אפל (למשל, כדי לגרום לאינטראקציה חזקה עם עצמו או עם באריונים) על מנת לגרום לקשר החזק בין המסה הבאריונית ומסת החומר האפל עליו התצפיות מצביעות.
הבעיה החמורה ביותר העומדת בפני התאוריה היא שהיא אינה יכולה לבטל לחלוטין את הצורך בחומר אפל בכל מערכות אסטרופיזיקאליות: צבירי גלקסיות מראים חוסר התאמה במסה גם כאשר נותחו באמצעות דינ"ם.
העובדה שצורה כלשהי של מסה בלתי נראית חייבת להתקיים במערכות אלה גורעת מהאלגנטיות של דינ"ם כפתרון לבעיית המסה החסרה, אם כי לפי דינ"ם - די שכמות המסה הנוספת הנדרשת תהיה רק 5 פעמים פחות מאשר בניתוח ניוטוני - וגם אין דרישה שהמסה החסרה תהיה לא באריונית.
תצפית משנת 2006 של זוג צבירי גלקסיות מתנגשות המכונות "צביר הקליע", מהווה אתגר משמעותי עבור כל התאוריות המציעות שינוי בכבידה כפתרון לבעיית המסה החסרה, כולל דינ"ם.
אסטרונומים מדדו חלוקת מסה כוכבית וגזית בצבירים באמצעות אור נראה ורנטגן, ובנוסף מיפו את הצפיפות המשוערת של החומר האפל באמצעות עידוש כבידתי.
על פי חיזוי דינ"ם, ניתן היה לצפות שמרכז המסה החסרה יהיה במסה הגלויה.
בניגוד לדינ"ם, הרכבת המודל הסטנדרטי עם תאוריית החומר האפל צפויה לחזות שהוא יתקזז משמעותית מן המסה הנראית הואיל - והילות שני הצבירים המתנגשים יעברו זה דרך זה - תוך כדי שגזי הצבירים יגיבו זה עם זה ובסופו של דבר יסיימו במרכז.
קיזוז כזה, שמצופה אפוא דווקא מתאוריית החומר האפל, אכן נראה בבירור בתצפיות.
הועלתה השערה, עם זאת, שייתכן כי מודלים מבוססי דינ"ם יוכלו ליצור כזה קיזוז במערכות לא ספירליות-סימטריות באופן משמעותי, כגון צביר הקליע.
מספר מחקרים אחרים ציינו קשיים תצפיתיים עם דינ"ם.
לדוגמה, נטען כי יש התאמה דלה של דינ"ם לפרופיל פיזור מהירות של צבירים כדוריים ולפרופיל הטמפרטורה של צבירי גלקסיות, ערכים שונים של a0 נדרשים להתאמה עם עקומות סיבוב של גלקסיות שונות וכי דינ"ם באופן טבעי לא מתאימה להרכבת הבסיס של התאוריה הקוסמולוגית.
מלבד הבעיות התצפיתיות האלה, דינ"ם וההכללות שלה מלאות בקשיים תאורטיים.
דינקו טרבוטיץ' (בקרואטית: Dinko Trebotić; נולד ב-30 ביולי 1990) הוא כדורגלן קרואטי המשחק בעמדת הקשר בראווניצה.
טרבוטיץ' התחיל את הקריירה שלו בהיידוק ספליט בגיל 7 בה שיחק בכל קבוצות הילדים והנוער.
ב-5 באוקטובר 2008 ערך את הופעת הבכורה שלו בקבוצה הבוגרת.
בינואר הושאל ליונאק סיני עד לסיום העונה ובעונה שלאחר מכן הושאל לרודאש.
בקיץ חזר להיידוק בה הפך לשחקן סגל קבוע ורשם 21 הופעות בליגה והבקיע שני שערים, אך עונה לאחר מכן התערער מעמדו בקבוצה ובפברואר הושאל לנ.ק.
בקיץ טרבוטיץ' שוחרר מהיידוק וחתם בלוקומוטיבה זאגרב.
עונת הייתה עונת השיא של טרבוטיץ' כאשר שיחק 33 משחקים בליגה וכבש 6 שערים.
בקיץ חתם ב-MOL וידי שהיא קבוצתו הראשונה מחוץ לקרואטיה.
בקיץ חתם בבני יהודה תל אביב ל-3 שנים.
בינואר 2017 שוחרר לאחר שגילה יכולת מאכזבת.
ביולי חזר לקרואטיה וחתם בסלאבן בלופו.
ביולי חתם בדינמו מינסק הבלארוסית.
ב-1 באוגוסט 2020, טרבוטיץ' חתם בזרינסקי מוסטאר.
ביוני 2021 עזב את זרינסקי מוסטאר ובאוקטובר טרבוטיץ' חתם באגילאס מהליגה הספרדית הרביעית בכדורגל.
ב-27 בינואר 2022 טרבוטיץ' חתם בבוזאו מהליגה הרומנית השנייה.
הדינמומטר (dynamometer) הוא מכשיר אינדיקטור של כוח (פיזיקה), ששימושו במכניקה קינטית, למדידת כוח כגון: משקל, לחץ ואלסטיות.
יש מספר סוגים של דינמומטר, הנפוץ מביניהם הוא המכשיר המודד את כוח המשקל, הבנוי מקפיץ וחוגה כך שכל שינוי באורכו של הקפיץ הוא למעשה כוח.
כאשר כוח הקפיץ ידוע מראש וידוע מהו השינוי באורך של הקפיץ בהתאם ליחידת מידה מוסכמת, ניתן למדוד בעזרתו כוח.
לדוגמה: "שמו על הקפיץ 1 ק"ג והקפיץ זז כ-1 סנטימטר".
משמע כול 1 ק"ג או 9.8 ניוטון שיופעל על הקפיץ יגדיל את אורכו של הקפיץ ב-1 ס"מ.
אין להתבלבל בין מסה לכוח: הדינמומטר הוא מכשיר המודד כוח ולא מסה.
מועדון ההוקי קרח דינמו סנקט פטרבורג הוא מועדון הוקי קרח מקצועני מהעיר סנקט פטרבורג שברוסיה המתמודד בליגת המשנה הרוסית בהוקי קרח.
דינמו התקיימה בלנינגרד בשנים 1946–1954, ואז הקבוצה פורקה, הוקמה מחדש בשנת 1965 ושוב התפרקה בשנת 1971. ההיסטוריה המודרנית של המועדון מתחילה בשנת 2013, כאשר הוקמו קבוצות כדי להשתתף באליפויות ליגות הנוער והוקי נשים (MHL ו־WHL).
מאז תחייתו המועדון ממומן על ידי המיליארדר, הבעלים המשותף של בנק SMP, ארקדי רוטנברג ומאז 2018 מעורבת גזפרום אקספורט במימון הקבוצה.
מועדון ההוקי קרח של דינמו סנקט פטרבורג הוקם לראשונה בשנת 1946 והיה ממייסדי הליגה הבכירה של אליפות ברית המועצות בהוקי קרח, כשהישג השיא היה ההגעה למקום החמישי בטבלת האליפות (בשנים 1948, 1951).
בעונת 1954 המועדון נשר לליגות הנמוכות ולקראת קיץ 1971 פורק והפך למועדון חובבני שהתמודד בטורנירים אזוריים בלנינגרד ועד סוף שנות ה-70 של המאה ה-20 כבר חדל מלהתקיים.
בשנת 2012 החלו דיונים להקמתה מחדש של קבוצת ההוקי קרח דינמו סנקט פטרבורג ולקראת עונת 2013/2014 הוקמה קבוצת הוקי קרח לנוער וקבוצת הוקי קרח לנשים.
על בסיס קבוצת הנוער הוקמה קבוצת הגברים בשנת 2016 שהחלה ליטול חלק בליגת VHL.
למאמן הקבוצה מונה לאוניד טמבייב.
בעונת 2016/2017 הקבוצה הודחה משלב רבע גמר פלייאוף הליגה.
בשנת 2017 מנהלי ליגת ההוקי הקונטיננטלית ניהלו מגעים לצירוף הקבוצה לליגת ההוקי קרח של מזרח אירופה, אך לבסוף הוחלט לדחות את ההחלטה על הכנסת הקבוצה לליגת ההוקי הבכירה עד להתבססותה הן באופן מקצועי והן מבחינה כלכלית.
בעונת 2017/2018 הקבוצה זכתה באליפות העונה הסדירה של ליגת VHL לאחר שסיימה במקום הראשון בעונה הסדירה.
בשל כך דינמו העפילה לשלב שמינית גמר פלייאוף הליגה והתקדמה לרבע גמר לאחר שגברה על מולוט פרם, בתוצאה 1:4 בסדרה.
היא גברה גם על מטאלורג נובוקוזנצק בתוצאה דומה והעפילה לגמר גביע פטרוב אחרי שגברה בחצי גמר על זאורלייה קורגאן בתוצאה 4:0 בסדרה.
בגמר פגשה בדרבי נדיר מסוגו את קבוצת סק"א-נייבה, אף היא מהעיר סנקט פטרבורג.
במסגרת סדרת הגמר, במשחק הגמר החמישי הקבוצה שברה שיא לאומי למשחק ההוקי קרח הארוך ביותר בתולדות רוסיה: הוא נמשך 7 שעות ונכנס כבר להארכה ששית לאחר שהזמן החוקי הסתיים בשוויון 3-3, כאשר במשחק הששי בסדרה הקבוצה הציגה עליונות מובהקת, ניצחה וזכתה בגביע פטרוב ובתואר הראשון שלה אי פעם.
בעונת 2021/2022 העפילה שוב לגמר גביע פטרוב, הפעם מול רובין טיומן.
בעונת 2024/2025 סיימה במקום השלישי בליגה.
ליגת המשנה בהוקי קרח / גביע פטרוב
דינמיקה מולקולרית היא שיטת הדמיה ממוחשבת לחקר ההתפתחות בזמן של מערכות חלקיקים.
החלקיקים, אטומים ומולקולות, מקיימים אינטראקציות שונות למשך זמן מוגדר, ובכך ניתן לקבל נקודת מבט ייחודית על דינמיקת ההתפתחות של המערכת בזמן.
בגרסה הנפוצה ביותר, מסלולי החלקיקים נקבעים על ידי חישוב נומרי של חוקי התנועה של ניוטון עבור המערכת, כאשר הכוחות בין החלקיקים והאנרגיות הפוטנציאליות שלהם מחושבים באמצעות פוטנציאלים בין אטומיים או שדות כוח מולקולריים.
השיטה פותחה במקור בתחום הפיזיקה התאורטית בסוף שנות החמישים, אך מיושמת כיום בעיקר בפיזיקה כימית, בהנדסת חומרים ובביופיזיקה.
מערכות מולקולריות בנויות בדרך כלל ממספר עצום של חלקיקים, לכן לא ניתן לקבוע את המאפיינים של מערכות מורכבות אלה באופן אנליטי.
דינמיקה מולקולרית פותרת בעיה זו על ידי שימוש בשיטות חישוב נומריות.
עם זאת, הדמיות ארוכות המבוססות על אינטגרציה נומרית הן מקור לשגיאות מצטברות, אותן ניתן לצמצם בבחירה מושכלת של פרטי האלגוריתם והמאפיינים שלו, אך לא לבטלן כליל.
בעזרת הדמיות דינמיקה מולקולרית ניתן להגיע להבנה טובה יותר של טבען של מערכות מורכבות ובמקרים מסוימים אף לבצע חיזוי של תוצאות ניסיוניות בהתאם לתוצאות ההדמיה.
בעקבות ההצלחות המוקדמות של שיטת מונטה קרלו, פותחה שיטת הדינמיקה המולקולרית על ידי פרמי, פסטה ואולם באמצע שנות החמישים.
בשנת 1957, ברני אלדר וויינרייט השתמשו במחשב מדגם IBM 704 כדי לדמות התנגשויות אלסטיות בין כדורים קשיחים.
בשנת 1964, רחמן פרסם הדמיה פורצת דרך של ארגון נוזלי שהשתמשה בפוטנציאל לנארד-ג'ונס.
תוצאות ההדמיה, למשל מקדם הפעפוע, אומתו היטב אל מול הנתונים הניסיוניים.
עם הבשלתן של תאוריות קוונטיות חדשות שפותחו בתחילת המאה ובמקביל הגעתם של מחשבים אל מכוני המחקר, נעשו מאמצים ניכרים על ידי קבוצות מחקר שונות לפיתוח שיטות הדמיה המשלבות פוטנציאליים קוונטיים.
אחד החוקרים המובילים בתחום היה שניאור ליפסון ממכון ויצמן, הוא פיתח יחד עם ורשל את שיטת CFF ויחד עם לוויט הצליח להשתמש בפוטנציאלים קוונטיים כדי לחשב את מינימום האנרגיה של חלבון.
בשנת 2013 זכו שלושת ממשיכי דרכו הבולטים של ליפסון בפרס נובל לכימיה, מרטין קרפלוס, מיכאל לויט ואריה ורשל.
ועדת הפרס בחרה להעניק להם אותו על "פיתוח שיטות העושות שימוש בתאוריות קלאסיות וקוונטיות שבהן משתמשים כדי למדל מערכות ותגובות כימיות גדולות ומורכבות."
למרות תיאורה הראשוני של השיטה במסגרת הפיזיקה התאורטית, השיטה צברה פופולריות בתחום הנדסת החומרים והחל משנות השבעים גם בביוכימיה ובביופיזיקה.
דינמיקה מולקולרית משמשת גם לצורך חישוב מדויק יותר של מבנים תלת-ממידיים של חלבונים ומולקולות גדולות אחרות שהתקבלו משיטות אחרות כגון קריסטלוגרפיה בקרני רנטגן או ספקטרוסקופיית תהודה מגנטית גרעינית.
בפיזיקה, דינמיקה מולקולרית משמשת לבחינת הדינמיקה של תופעות שונות ברמה האטומית, ובייחוד תופעות שלא ניתן לצפות בהן ישירות בדרכים אחרות, למשל התהוותן של שכבות דקות.
כמו כן, היא משמשת לבחינה של מאפיינים פיזיקליים של מכשירים ננוטכנולוגיים בשלבי התכנון והפיתוח השונים.
בביופיזיקה ובביולוגיה מבנית, השיטה משמשת לחקר התנועה של מולקולות גדולות כמו חלבונים וחומצות גרעין.
מחקר בתחומים אלו יכול לסייע בפירוש תוצאות ניסויים ביופיזיקליים ובמידול אינטראקציות עם מולקולות אחרות.
ברמת העיקרון ניתן לחשב באמצעות השיטה מבנים תלת-ממידיים מדויקים של חלבונים, על ידי הדמיה של תהליך הקיפול, אמנם הלכה למעשה זו אינה בעיה פשוטה וכיום מתמודדים אתה גם בדרכים אחרות.
את תוצאות המדידה המתקבלות מהדמיות דינמיקה מולקולרית ניתן לאמת על ידי השוואה עם ניסויים שונים החוקרים את הדינמיקה של חלקיקים.
שיטה נפוצה במיוחד היא ספקטרוסקופיית תהודה מגנטית גרעינית.
את תוצאות ההדמיה בתחום חיזוי מבנה של מולקולות ניתן לבדוק באמצעות שיטות חישוב נומרי אחרות, למרות שהיסטורית לשיטה הייתה הצלחה מוגבלת בלבד בתחום זה.
שיפורים במשאבי החישוב מאפשרים לקיים הדמיות רבות וארוכות יותר, בשילוב עם שיפורים מודרניים באיכות הפרמטרים של שדות הכוח, הביאו לשיפור מסוים בביצועים של תחזיות מבנה לחלבונים, אך טרם הגיעו ליכולת שימוש מעשית בתחומים הללו.
רבים מעריכים כי שיפורים נוספים באיכות שדות הכוח וביכולות החישוב הם המפתח לשיפורים עתידיים בביצועי השיטה.
מגבלות השיטה קשורות לסט הפרמטרים בו משתמשים ולשדות הכוח המולקולריים הרלוונטיים.
הדמיית דינמיקה מולקולרית משיאה את האנרגיה הפוטנציאלית, ולא את האנרגיה החופשית של החלבון, כך שתרומת האנטרופיה ליציבות התרמודינמית של החלבון מוזנחת.
הגבלה נוספת נובעת מהטיפול בקשרי מימן בין מולקולריים, אשר לא כלולים באופן מפורש במודלים מודרניים רבים של שדות כוח, אלא מופיעים בתור אינטראקציות קולון בין מטענים נקודתיים.
זו הערכה גסה היות שלקשרי מימן טבע קוונטי מורכב יותר.
זאת ועוד, אינטראקציות אלקטרוסטטיות מחושבות בדרך כלל בעזרת הקבוע הדיאלקטרי של הריק, למרות שהסביבה הנפוצה היא מימית, שלה קבוע דיאלקטרי גבוה בהרבה.
איכות החישובים שעושים שימוש בקבוע הדיאלקטרי המקרוסקופי של מים מוטלת בספק אף היא.
כמו כן, כוחות ואן דר ואלס בדינמיקה מולקולרית מתוארים בדר"כ על ידי פוטנציאל לנארד-ג'ונס בהתבסס על תאוריית לונדון שמתאימה לתיאור אינטראקציות בריק.
תכנון מאפייניה של הדמיית דינמיקה מולקולרית לוקח בחשבון פרמטרים שונים ובראשם כמות משאבי החישוב שבנמצא.
גודל ההדמיה (מספר החלקיקים), משך צעד בהדמיה וזמן ההדמיה הכולל צריכים להיקבע כך שהחישוב יוכל להסתיים בזמן סביר.
אולם, ההדמיה צריכה להיות ארוכה מספיק כדי שתהיה רלוונטית לסקלת הזמן של התהליכים הנחקרים.
כדי להגיע לתוצאות בעלות משמעות סטטיסטית זמן ההדמיה צריך להשתוות לזמן התהליך בטבע.
אחרת, יהיה הדבר אנלוגי לחקר מכניקת ההליכה האנושית על ידי בחינה של פחות מצעד בודד.
מרבית הפרסומים המדעיים בתחום דינמיקה של חלבונים ודנ"א עושים שימוש בהדמיות שאורכות בין ננושניות למיקרושניות.
כדי לבצע את ההדמיות יש צורך בזמן עיבוד שנע בין מספר ימים ועד לשנות חישוב (שניתן לחשב במקביל על כמה מעבדים שונים בעזרת חישוב מבוזר).
לב ליבה של הדמיית דינמיקה מולקולרית הוא מודל הכוחות בו נעשה שימוש בהדמיה כדי לתאר באופן אנליטי את האינטראקציות השונות בין החלקיקים.
מהימנות תוצאות ההדמיה תלויה במידה רבה במידת הדיוק של מודל הכוחות וכמו כן, חלק זה של החישוב נוטה להיות האינטנסיבי ביותר.
כאמור, הדמיית דינמיקה מולקולרית דורשת את הגדרתה של פונקציית פוטנציאל, או תיאור אחר של דרכי האינטראקציה של החלקיקים בהדמיה.
בכימיה ובביולוגיה קוראים לתיאור זה שדה כוח ובפיזיקה ובהנדסת חומרים הוא נקרא פוטנציאל בין אטומי.
ניתן להגדיר פוטנציאלים ברמות דיוק שונות, אלו המיושמים בכימיה ומבוססים על מכניקה מולקולרית ופיזיקה קלאסית יכולים לשחזר שינויים מכניים ומבניים מסוימים אך ברוב המקרים לא יכולים לשחזר תגובות כימיות.
ההפשטה הנעשית מתיאור קוונטי מדויק לתיאור קלאסי מקורב טומנת בחובה כמה קירובים.
הראשון הוא קירוב בורן–אופנהיימר, אשר קובע כי ניתן להניח שהאלקטרונים נעים כה מהר עד שהם מגיבים מיד לשינוי במיקום הגרעין.
כתוצאה מכך, ניתן לטפל בהם בנפרד.
קירוב נוסף נוגע לגרעין עצמו, קירוב זה מתייחס לגרעין כמטען נקודתי שמתנהג בהתאם לחוקי התנועה של ניוטון.
כאשר יש צורך בחישובים מדויקים יותר, ניתן לשלב פוטנציאלים מבוססי מכניקה קוונטית.
ישנן שיטות המשלבות בין חישובים קלאסיים לקוונטיים ויוצרות פוטנציאלים היברידיים.
כך רוב המערכת יחושב באופן קלאסי (פשוט יותר לחישוב) וחלק קטן ממנה מטופל באופן קוונטי, זה נעשה כאשר יש לקחת בחשבון תגובות כימיות שונות.
דוגמה פשוטה לפוטנציאל בין מולקולרי אמפירי כזה המשמש הלכה למעשה במערכות דינמיקה מולקולרית (למשל במערכת CHARMM), ניתן לראות שלפוטנציאל כמה מרכיבים שונים - חלקם פועלים בין מולקולות שונות וחלקים פועלים בין אטומים באותה המולקולה.
זוהי דוגמה לפוטנציאל קלאסי המחושב בין כל זוג חלקיקים לחישוב הכוח הכולל, בפוטנציאל מופיעים קבועים אמפיריים ( הנובעים ממדידות) רבים התלויים במאפייני ההדמיה.
מתוך הפוטנציאל בו נעשה שימוש בהדמיה ניתן לקבל את הכוח הפועל על כל חלקיק.
ניתן לפתור את משוואות התנועה בקירוב מתוך ידיעת הכוח המופעל על של חלקיק והמסה שלו.
הדמיית דינמיקה מולקולרית מתבצעת במרחב שהוא אמנם וירטואלי אך עודנו מוגבל (מעצם היות משאבי החישוב מוגבלים), לכן יש לתת את הדעת לנושא גבולות ההדמיה.
קיימות מספר אפשרויות לטיפול באזור גבול ההדמיה, ניתן בעיקרון לקיים הדמיה שהיא 'חסרת גבולות', למשל טיפה של נוזל או חלבון בוואקום.
שיטה זו גוררת מעין גבול על שפת המערכת שבמקרים רבים אינו תואם את התיאור הפיזיקלי שלה.
שיטה נוספת בה נעשה שימוש היא הדמיה ב'גבולות מוגדרים' בה מדמים מערכת שלה גבולות ברורים ומוגדרים מראש, מעין "קירות" אשר למעשה משתתפים באינטראקציות עם שאר החלקיקים.
השיטה הנפוצה ביותר היא שיטה בה קובעים 'תנאי שפה מחזוריים' בה חלקיק המגיע אל צד אחד של ההדמיה מופיע מיד בצדה השני, כך ניתן לדמות עם מספר קטן של חלקיקים מערכת גדולה יחסית.
דינמיקה מולקולרית משמשת בענפים רבים ומגוונים במדע.
ההדמיה הראשונה של קיפול ביולוגי מפושט פורסמה בשנת 1975 במגזין Nature וסללה את הדרך עבור המחקר המודרני הנרחב בתחומי קיפול חלבונים.
ההדמיה הראשונה של תהליך ביולוגי פורסמה בשנת 1976. פרסום זה התווה את הדרך להבנת חשיבות התנועה של חלבונים במערכות ביולוגיות שונות.
הדמיות דינמיקה מולקולרית יושמו בהצלחה והביאו לחיזוי הבסיס המולקולרי של המוטציה הנפוצה ביותר הגורמת למחלת גושה.
במחקר מאוחר יותר הראו החוקרים כי תחזיות ראשוניות אלו הגיעו לדיוק מפתיע בהשוואה עם תוצאות ניסוייות על המוטציה שפורסמו באופן בלתי תלוי.בשנת 2006 בוצעה הדמיית דינמיקה מולקולרית הכללה מיליון אטומים והכילה וירוס (satellite tobacco mosaic virus) במלואו למשך 50 ננושניות.
ההדמיה גילתה מאפיינים חדשים על מבנה הווירוס, חוזקו ויציבותו בתנאים שונים.
זמן העיבוד הנדרש להדמיה הוערך בכ-35 שנים למחשב ממוצע של התקופה ולכן בוצעה ההדמיה על מחשבים רבים במקביל.
מועדון ההוקי קרח לנוער "דינמו סנקט פטרבורג" היא קבוצת הוקי קרח לנוער מהעיר סנקט פטרבורג, המתמודדת באליפות ליגת ההוקי לצעירים.
המועדון הוקם ביוזמת הנהלת בית הספר לספורט "פורוורד", בהסכם שיתוף פעולה עם קבוצת דינמו מוסקבה שהציעה חילופי שחקנים והענקת סיוע הדדי.
באותו זמן הוקמה גם קבוצת הוקי קרח לנשים של דינמו סנקט פטרבורג שהשתתפה באליפות רוסיה לנשים ומ-2015 – בליגת ההוקי הנשית.
למאמן הראשי של קבוצת הנוער מונה אלכסנדר זיבין.
בעונת 2013/14, בליגת ה-MHL "דינמו" סיימה במקום ה-16 בחטיבה המערבית של הליגה, עם 70 נקודות ב-56 משחקים, מה שאפשר לה להעפיל לפלייאוף של גביע חרלמוב.
עם זאת, כבר במשחק הראשון בפלייאוף הם הפסידו לקבוצת לוקומוטיב.
בתחילת העונה הבאה (2014/2015) אלכסנדר זיבין פוטר מתפקידו כמאמן הקבוצה.
תחת המאמן החדש "דינמו" הצליחה לשפר את התוצאות מהעונה שעברה והיא סיימה במקום ה-13 בחטיבה המערבית, אך שוב הודחה כבר במשחק הראשון של הפלייאוף, משהפסידה לקבוצת סק"א-1946. בסוף העונה המאמן החדש פוטר אף הוא.
בתחילת העונה הוקם צוות אימון תחת הנהגתו של המאמן החדש לאוניד טאמבייב.
תחת הדרכתו של המאמן החדש, הקבוצה השיגה הצלחה מרשימה במהלך העונה הסדירה וסיימה במקום השלישי בחטיבה המערבית עם 83 נקודות ב-42 משחקים.
בפלייאוף הקבוצה גברה על קבוצת הנוער של ספרטק מוסקבה ועל קבוצת אלמז צ'רפובץ אך הפסידה בחצי הגמר לקבוצת צ'ייקה ניז'ני נובגורוד וסיימה לבסוף את הטורניר במקום השלישי באליפות ה-MHL.
בעקבות ההצלחה של קבוצת הנוער, המועדון הודיע על הקמתה של קבוצת בוגרים שתתמודד בליגת VHL.
קבוצת הגברים הוקמה בהתבסס על שחקני קבוצת הנוער בראשותו של לאוניד טאמבייב שמונה לאמן את הקבוצה הבוגרת.
השתתפות קבוצת הבוגרים בליגת VHL אושרה ב-12 ביולי 2016 על ידי פדרציית ההוקי של רוסיה.
לפני עונת 2016/17, למאמן הראשי של קבוצת הנוער מונה יבגני פילינוב וב-19 ביולי 2016 נחתם הסכם שיתוף פעולה עם המועדון מליגת KHL, סוצ'י.
על פי ההסכם, "סוצ'י" תוכל לשלוח את השחקנים שלה להתאמן בשורות דינמו בסנקט פטרבורג.
ב-20 בנובמבר 2016 מונה ניקולאי אקימוב למאמן זמני.
לקראת עונת 2017/2018 מונה סרגיי אורשקין למאמן הקבוצה, באוגוסט 2017.
בעונת 2018/2019 הקבוצה התמקמה בראשות טבלת הליגה והעפילה לרבע גמר גביע חרלמוב אחרי שגברה על ספרטק מוסקבה, אך בפעם השנייה ברציפות הודחה מהגביע בשלב רבע גמר הפלייאוף.
לקראת עונת 2021/22, ב-3 ביוני 2021 מונה סרגיי יארובוי למאמן החדש.
דינמו סיימה ששית בעונה הסדירה אך הודחה בשמינית גמר הפלייאוף על ידי דינמו מוסקבה.
דינַס אֶמריס (בוולשית: Dinas Emrys; "טירת אמברוזיוס") היא מצודה שהוקמה בתקופת הברזל ואשר ממצאים שנותרו ממנה מצויים סמוך לעיירה בד'גלרט במחוז גוויניד', צפון-מערב ויילס.
כל שנותר כיום מהטירה הם ממצאים משלושה מקטעים של חומות היקפיות ויסודות במספר מקומות, כולם מתוארכים לימי הביניים המוקדמים.
ממצאים מהטירה בראש הגבעה הנושאת באותו שם נמצאים בשטחי הפארק הלאומי סנודוניה בין העיירה בד'גלרט לאגם ל'ין דינס (אגם הטירה), האתר פתוח למבקרים ללא תשלום והגישה לראש הגבעה היא רגלית לאורך שביל מסומן.
מחפירות שנערכו באתר בשנים 1910 ובין 1954 ל-1956, התגלו ממצאים המעידים על שימוש בטירה לאורך מספר תקופות החל מתקופת הברזל כנראה מהמאה ה-1 או ה-2, בנוסף לממצאים המצביעים על שימוש בטירה עד למאה ה-5. הארכאולוג ד"ר סבורי (H.
Savory) שערך חפירות מקיפות במקום באמצע שנות ה-50, מצא בריכת מים ורמפה בתחומי הטירה אותם הוא תיארך למאה ה-5 וכך הממצאים תואמים את הסיפור המיתולוגי של וורטיגרן, מרלין ושני הדרקונים .
סבורי תיאר חומות אבן בעובי 2.5 - 3 מטרים אשר נבנו תוך ניצול הקרקע והסילוע לאורך ראש הגבעה, ונבנו סביב שטח הטירה שמוערך ב-10,000 מטרים רבועים.
לפי סבורי הכניסה המקורית הייתה בדופן המערבית, אך בשלב מאוחר יותר נבנתה כניסה בצד הצפון-מזרחי שמשמש כיום גישה למתחם.
הוא תיאר את החומות כבנויות בצורה גרועה וככל הנראה נבנו מחדש 2–3 פעמים.
אחד האלמנטים המעניינים במתחם הם יסודות של מגדל אבן מלבני שנקבע כי נבנה בתקופה מאוחרת יותר, ככל הנראה על ידי נסיכי ממלכת גוויניד' במהלך המאה ה-11.
על פי החיבור "היסטוריה בריטונום" שנכתב במאה ה-9, טירת דינס אמריס הייתה מקום מושבו של וורטיגרן לאחר שנמלט מערבה מהפולשים האנגלו-סקסונים.
לפי הסיפור, אנשיו של וורטיגן עמלו מדי יום על הקמת ביצורים סביב הטירה ובכל בוקר מצאו רק ערימות לבנים.
במשך מספר שבועות העבודות על הטירה לא התקדמו, עד אשר הוצע לוורטיגן להתייעץ עם "ילד שנולד ללא אב".
לאחר שחיפשו מצאו אנשיו אדם צעיר בשם אאורליוס אמברוזיוס - מרלין.
וורטיגרן תכנן להרוג את מרלין במטרה להסיר את הכישוף שמנע מהטירה להיבנות, אך מרלין הסביר לו שהסיבה היא למעשה בריכת מים מתחת לטירה ובה שני דרקונים; הלבן המייצג את הסקונים ונלחם באדום המייצג את הוולשים, וכי הדרקון האדום כאמור לפי מרלין, ינצח בקרוב.
לאחר תבוסתו של וורטיגרן, זכה אמבוזיוס אוריליאנוס בטירה ועל שמו היא נקראת עד היום "טירת אברוזיוס" (בוולשית: דינס אמריס).
"דינמו קאזאן" הוא מועדון כדורעף נשים רוסי מהעיר קאזאן.
נחשבת לאחת מקבוצות כדורעף הנשים המעוטרות ביותר ברוסיה.
בעונת 2019/2020 הקבוצה העפילה לרבע גמר ליגת האלופות בכדורעף נשים.
מחזיקת גביע איגוד הכדורעף האירופי: 2017
דינמו סנקט פטרבורג הוא מועדון קטרגל מהעיר סנקט פטרבורג, שהיה קיים בשנים 2002–2009. עד אוגוסט 2007 נקרא "STAF-אליאנס", באוגוסט 2007 הפכה לחלק מאגודת דינמו.
מועדון הקטרגל הוקם תחת השם "STAF-אליאנס" בסתיו 2002.
בשנים הראשונות הקבוצה התמודדה באליפות העיר בה זכתה בעונת 2004/2005. בעונת 2005–2006, המועדון התמודד בליגה הבכירה, ליגת המשנה ב קטרגל וכבר בעונת הבכורה סיימה במקום הראשון בעונה הסדירה אך הפסידה בגמר לקבוצת "מיטישצ'י".
הקבוצה קיבלה הזדמנות להעפיל ללידת העל אך נציגיה סירבו ובעונה הבאה הקבוצה זכתה בפעם השלישית ברציפות באליפות העיר.
וגם בעונה זו הקבוצה שחזרה את התוצאה מהשנה שעברה, סיימה כאלופת העונה הסדירה והעפילה עד לגמר הפלייאוף, הפעם הפסידה ל"סרטוב".
שוב הייתה לקבוצה ההזדמנות להעפיל בעונה הבאה לליגת על, הפעם הקבוצה השתמשה בה ועלתה.
לקראת פתיחת העונה בליגת העל המועדון שינה את שמו ונקרא "דינמו סנקט פטרבורג".
את עונת 2007/2008, דינמו סיימה במקום העשירי.
בעונה הבאה הקבוצה פתחה בצורה מוצלחת אבל לא הצליח לסיים את העונה עד הסוף.
ב-5 בינואר 2009 מסיבות כלכליות, המועדון חדל להתקיים.
דינמו סנקט פטרבורג רשמית, "דינמו-נבה סנקט פטרבורג" היא קבוצת הוקי קרח נשים מהעיר סנקט פטרבורג, המהווה חלק ממועדון דינמו סנקט פטרבורג.
הקבוצה הוקמה ב-5 באפריל 2013. הקבוצה בהדרכת ולדיסלב פרודן השתתפה בשתי העונות הראשונות שלה מאז הקמתה באליפות רוסיה בהוקי קרח נשים.
ב-2015 הוקמה ליגת ההוקי לנשים, אליה הצטרפה גם "דינמו".
בעונת 2015/16 הקבוצה סיימה רביעית, לאחר שהפסידה את המקום השלישי ל"ביריוסה" קרסנויארסק.
בסוף העונה הוחלט שהחוזה עם המאמן ולדיסלב פרודן, שהוביל את הקבוצה מראשיתה, לא יחודש.
ב-14 ביולי 2016, מונה אלכסנדר זיבין, אשר בעבר אימן את קבוצת הנוער של "דינמו סנקט פטרבורג".
בעונת 2017/2017 הקבוצה סיימה במקום השלישי בליגה.
הישג ששוחזר גם בעונה הסדירה של עונת 2017/2018. בעונת 2018/2019 סיימה במקום השני בעונה הסדירה והעפילה עד לשלב גמר הליגה לנשים, במה שמהווה להישג השיא שלה.
לקראת עונת 2020/2021 הקבוצה הודיעה כי לא תשתתף בתחרויות במהלך העונה ותיקח פסק זמן, זאת בעקבות הקשיים הכלכליים אליהם נקלעה הקבוצה בעקבות התפרצות נגיף הקורונה ברוסיה.
עם זאת, בהמשך אורגנה מחדש תחת השם "דינמו-נבה" וחזרה לפעילות.
בעונת 2021/2022 סיימה אומנם במקום השלישי בליגה, אך בעונת 2022/2023 העפילה לראשונה לגמר פלייאוף הליגה וסיימה כסגנית האלופה.
בעונת 2023/2024 העפילה לגמר הפלייאוף בפעם השנייה ברציפות, אחרי שגברה בחצי גמר הפלייאוף על האלופה המכהנת, אגידל אופה הבשקירית, הפעם גם הצליחה להבטיח זכייה ראשונה בתולדותיה באליפות הלאומית.
אליפות רוסיה בהוקי קרח נשים / ליגת ההוקי לנשים
דינמו ריגה (בלטבית: Rīgas Dinamo) היא קבוצת הוקי קרח מקצוענית מהעיר ריגה, לטביה.
המועדון התמודד בעבר בליגת ההוקי הקונטיננטלית והיה אחד מששת מועדוני KHL שלא נמצאו בפדרציה הרוסית.
למועדון היה גם מועדון לנוער בשם ריגה, ששיחק בליגת MHL.
המועדון הוקם ב-7 באפריל 2008 כיורש לקבוצת הוקי לשעבר (שגם כונתה "דינמו ריגה"), שהוקמה בשנת 1946, אך חדלה להתקיים בשנת 1995. מאז הוקמה מחדש, דינמו ריגה משחקת את משחקי הבית בארנה ריגה, שמסוגל להכיל 10,300 צופים.
מועדון ההוקי קרח דינמו ריגה הוקם לראשונה בשנת 1946. בשנת 1959 שינה את שמו לדאוגבה, שהיה שם הקבוצה במשך זמן רב.
בשנת 1963 שונה שמה חזרה לדינמו עד עונת 1991, כאשר שונה שמה לפרדאוגבה.
המועדון אירח בהיכל הספורט בריגה שהכיל 5,000 מושבים ונהרס ב-2007.
המועדון השתתף באליפות ברית המועצות בהוקי קרח ובעונת הבכורה שלה (1946) סיימה במקום הרביעי והתייצבה בראשות טבלת הליגה במשך מספר שנים.
בעונת 1958 ירדה לליגת המשנה ושיחקה בה במשך מספר שנים.
היא חזרה לליגה העליונה בשנת 1973, זאת בהדרכתו של מאמן ויקטור טיחונוב.
בעונת 1976/1977 סיימה במקום הרביעי באליפות.
בעונת 1987/1988, בהדרכת ולדימיר יורזינוב הקבוצה סיימה כסגנית האלופה במה שמהווה להישג השיא בתולדותיה, היא הפסידה רק לאלופת המדינה, צסק"א.
לאחר התפרקות ברית המועצות הקבוצה הוזמנה להשתתף באליפות חבר המדינות והיא השתתפה גם בליגת ההוקי הבינלאומית תחת השם "פרדאוגבה", כאשר בעונות 1993 ו-1994 העפילה לפלייאוף הליגה.
בסופו של דבר, בעונת 1995 הקבוצה פורקה.
המועדון נוסד מחדש ב-7 באפריל 2008 ביוזמתם של גונטיס אולמאניס, קירובס ליפמאנס, אייגארס קלוויטיס, יוריס סאביקיס, ויסטורס קוזיולס ואחרים.
עם זאת, ב-27 במאי, נשיא הפדרציה להוקי קרח של לטביה קירובס ליפמאנס יצא מהפרויקט בשל התנגשות אינטרסים אפשרית.
לאחר העונה הראשונה, ויסטורס קוזיולס עזב גם הוא את הפרויקט.
יוליוס שופלר היה למאמן הראשי הראשון של המועדון.
במשך שתי העונות הראשונות, הוא נעזר במירוסלב מיקלושוביץ' וארטיס אבולס, אך בשנת 2010, ויקטורס איגנאטייבס החליף את מיקלושוביץ'.
ב-27 באפריל 2011 הוכרז פקקה ראוטקוליו למאמן הראשי החדש.
בעונה הראשונה שלה הובלה הקבוצה על ידי שחקנים כמו מסאסקיס פרוסק, ווסטקוט, נישיוויס, מרסל הוסה ואחרים.
אחרי עונת 2008/09, הפורוורד אייגרס צ'יפרוס החליט לפרוש והפך מייד למנהל קבוצת המילואים של דינמו ריגה, דינמו-ג'וניורס ריגה.
הקבוצה סיימה את העונה הסדירה במקום העשירי, גבוה יותר ממה שחזו לפני תחילת העונה.
עם זאת, בסיבוב הראשון בפלייאוף הליגה, דינמו הפסידה 0:3 לדינמו מוסקבה, שעלתה לאחר מכן לחצי גמר גביע גגארין.
בעקבות העונה הראשונה, דינמו הצליח להחתים את סנדיס אוזולינש, כמו גם את יאניש ספרוקטס, מרטינש קרסומס וכוכבי הוקי לטבים אחרים.
הקבוצה סיימה את העונה הסדירה במקום השמיני של חטיבת המערב והעפילה לפלייאוף.
בסיבוב הראשון של הפלייאוף התמודדה דינמו מול סק"א סנט פטרסבורג עם שחקנים כמו סרגיי זובוב, פטר צ'ייאנק, מקסים סושינסקי ואלכסיי יאשין בסגל ובכל זאת דינמו הצליחה לנצח 3–1 את סק"א ולעלות לחצי גמר חטיבת המערב.
בחצי הגמר הובסה דינמו על ידי מי שבהמשך העפילה לגמר גביע גגרין אם.וה.דה, שניצחה 1–4 בסדרה.
בעונה לאחר מכן, בשל תפקידו המכריע בהצלחת הקבוצה מרסל הוסה חתם על חוזה לשנתיים עם אלופת KHL, אק ברס קאזאן ועזב את ריגה.
מרטין קאריאה חתם על חוזה לשנתיים עם אמברי-פיוטה השווייצרית מליגת NLA.
שחקנים חדשים שנחתמו במהלך פגרת העונה היו תומאס סורוביי, ברוק טרוטר, מיקאל טלקוויסט ומארק הרטיגן.
יוליוס שופלר חזר לתפקידו כמאמן הראשי.
הקבוצה סיימה את עונת 2011/2012 במקום השביעי בחטיבת המערב ובמקום השלוש עשרה בטבלת הליגה, כשהקבוצה העפילה לפלייאוף שוב.
בסיבוב הראשון, התמודדה נגד דינמו מוסקבה.
ריגה ניצחה את הסדרה 2–4, עלתה לסיבוב הבא והתמודדה מול לוקומוטיב ירוסלב, אך דינמו הפסידה בסדרה 1–4 ולא הצליחה להעפיל לשלב הבא.
נכון לסוף העונה השלישית, יוליוס שופלר עזב את הקבוצה להיות מאמן צסק"א מוסקבה.
ב-27 באפריל 2011, דינמו החתימה את פקה ראוטקוליו לתפקיד המאמן הראשי.
כמו כן, כל השחקנים הזרים שהיו ללא חוזים פעילים עזבו את הקבוצה לשחק במקום אחר.
ברוק טרוטר גם עזב לממש את ההזדמנות שלו לשחק ב-NHL עם המונטריאול קנדיאנס.
דינמו ריגה החתימה שחקנים חדשים רבים, אבל מאז עונת 2013/2014 לא הצליחה לשוב ולהעפיל לפלייאוף הליגה.
בפברואר 2022 עזב את ליגת KHL, כתגובה לפלישה הרוסית לאוקראינה, ברם במהלך עונת 2022/2023 המועדון נקלע לקשיים פיננסיים בשל אובדן נותני חסות ונאלץ לשחרר שחקנים רבים ולסיים את העונה בליגה הלטבית עם הרכב מועדון הנוער.
גירטס אנקיפנס, 28 בספטמבר 2017 -ואילך
חברת הספורט הרוסית "דינמו" סנקט פטרבורג היא התאחדות הספורט של עובדי כוחות השיטור ואכיפת החוק בעיר סנקט פטרבורג, שברוסיה, שהוקמה בינואר 1924. האגודה שמה לה למטרה לקדם את הספורט לסוגיו בקרב עובדי המשטרה וגופי אכיפת החוק בעיר והיא מאגדת את כל מועדוני הספורט של דינמו בסנקט פטרבורג.
משרדיה ממוקמים באצטדיון דינמו סנקט פטרבורג, שנמצא בבעלותה.
דינמו סנקט פטרבורג (כדורסל נשים)
דינמו סנקט פטרבורג (הוקי קרח)
דינמו סנקט פטרבורג (הוקי קרח נשים)
דינמו סנקט פטרבורג (הוקי קרח לנוער)
דינמוטרור (שם מדעי: Dynamoterror) הוא סוג דינוזאור טורף בן למשפחת הטירנוזאוריים, אשר התגלה בשנת 2018. המאובנים שלו התגלו בניו מקסיקו, ארצות הברית ושוויכו לתקופת הקרטיקון לפני 78 מיליון שנים מהיום.
משמעות שמו היא: "dynamis" - "חזק", "terror" - טרוריסט, כלומר: "טרוריסט חזק".
סוג זה הכיל מין בודד - Dynamoterror dynastes, שפירושו: "שליט".
הדינוזאור שהגיע לאורך ממוצע של 9 מטרים, התגלה בתצורת מנפי שבצפון-מערב ניו מקסיקו משרידים של גולגולת, עצמות חוליות וצלעות וכמהמעצמות הבוהנות.
לצידו התגלו מאובנים של הנודוזאור אינביקטארקס (Invictarx), תנינאים כמו הברכיצ'יימפסה והדיינוסוכוס הענקי ושרידים של דינוזאור צרטופסי חסר שם.
מאובניו מצויים כיום במוזיאון להיסטוריה של הטבע שבסולט לייק סיטי, יוטה.
לצד הליתרונקס הדינמוטרור הוא כנראה העתיק שבבני משפחת הטירנוזאוריים.
הוא חי לחופי הים הפנימי המערבי וכנראה ניזון מטרף גדול כמו דינוזאורים צמחוניים או מנבלות והיה אולי מאבות הטירנוזאורים המאוחרים יותר.
דינמו קייב היה מועדון כדורגל נשים סובייטי-אוקראיני מהעיר קייב.
המועדון שהוקם בשנת 1989 פורק בשנת 1994 לאחר שדינמו קייב נרכשה על ידי גריגורי סורקיס.
הקבוצה נוסדה בשנת 1989 כחלק ממועדון דינמו קייב והיא התמודדה בליגה העליונה של ברית המועצות בשנת 1990. המועדון סיים במקום השני בשלב הבתים של הטורניר והעפיל לפלייאוף הליגה במאבק על המקום השלישי.
בעונת 1991 המועדון סיים במקום התשיעי.
לאחר פירוק ברית המועצות, בשנת 1992 המועדון התמודד בתחרויות באוקראינה.
בשנת 1992 זכתה דינמו באליפות אוקראינה הראשונה.
בשנת 1993 המועדון זכה במקום הרביעי בלבד, אך פורק עונה לאחר מכן.
דינמיקה של אופניים ואופנועים היא מדע התנועה של אופניים, אופנועים והמכלולים שלהם, בהשפעת הכוחות הפועלים עליהם, אשר מהווים חלק מן המכניקה הקלאסית.
תנועת אופניים ואופנועים נוגעת לאיזון, היגוי, בלימה, האצה, פעילות מתלים ובולמי זעזועים, ורטט.
חקר התנועות הללו החל בסוף המאה ה-19 ונמשך גם כיום.
אופניים ואופנועים הם כלי רכב דו גלגלי-טורי (Single-track vehicle), ולכן לתנועותיהם יש תכונות בסיסיות רבות משותפות, השונות מהותית וקשות יותר למחקר מכלי רכב אחרים, לרבות כלי רכב דו גלגלי-מקביל (parallel-track vehicle) כגון סאגווי, וכלי רכב בעלי שלושה וארבעה גלגלים.
בדומה לחד-אופן, אין להם יציבות רוחבית כשהם נייחים, ובדרך כלל יכולים להישאר עומדים במצב זקוף רק כאשר הם נעים קדימה.
ניסויים וניתוח מתמטי הוכיחו כי אופניים ואופנועים נשארים זקופים כאשר מרכז הכובד שלהם ממוקם מעל הגלגלים.
מצב כזה נוצר בדרך כלל על ידי הרוכב, ומושפע מהמבנה הגאומטרי, התפלגות המסה והאפקט הגירוסקופי של הכלי.
בעוד השמירה על שווי משקל הוא הקושי העיקרי עבור רוכבים מתחילים, הרי שאופניים ואופנועים חייבים לנטות על מנת לשמור על שיווי משקל בעת פנייה.
ככל שהמהירות שלהם גבוהה יותר או רדיוס הפניה קטן יותר, כך נדרש שיעור הטיה גדול יותר, וזאת על מנת לאזן את מומנט הגלגול שנוצר בנקודות המגע של הגלגל עם הכביש בהשפעת הכוח הצנטריפוגלי הנוצר בסיבוב במשולב עם זה של כוח הכבידה.
יצירת ההטייה מתבצעת בדרך כלל באמצעות פעולה רגעית המכונה היגוי נגדי.
על מנת לבצע את פעולת ההיגוי הנגדי והרכינה נדרש לרכוש מיומנות באמצעות תרגול של למידה מוטורית עד שתהפוך לזיכרון ניהולי ללא מחשבה מודעת.
בניגוד לכלי רכב אחרים עם גלגלים, עיקר השליטה באופניים ואופנועים מתבצע באמצעות מומנט ההיגוי .
אופניים ואופנועים הם בעלי יציבות בציר האורך שלהם אך גם בעלי מרכז כובד גבוה יחסית ובסיס גלגלים קצר יחסית המאפשר להרים גלגל מן הקרקע בהאצה או האטה.
בעת בלימה חזקה, וכתלות במיקום מרכז הכובד המשולב של האופניים והרוכב ביחס לנקודה שבה הגלגל הקדמי נוגע בכביש, ואם הבלם הקדמי מופעל חזק מספיק, האופניים יכולים לאבד אחיזה או להתהפך מעל הגלגל הקדמי.
מצב דומה אפשרי בזמן האצה חזקה, אבל ביחס לגלגל האחורי.
חקר הדינמיקה של אופניים ואופנועים החל במקביל להמצאת כלי הרכב עצמו.
כבר בתחילת הדרך הוכיחו חוקרים כגון ויליאם ג'ון מקורן רנקין כי רוכב יכול לאזן את עצמו באמצעות היגוי הגלגל הקדמי, ושמירה על שיווי המשקל על ידי היגוי לכיוון ההטייה.
לקראת סוף המאה ה-19, הוכיחו אחרים באמצעות דינמיקה של גוף קשיח כי אופניים ואופנועים יכולים למעשה לאזן את עצמם אם הם נעים במהירות הנכונה.
מחקרים מודרניים שבוצעו החל משנות ה-70 הוכיחו כי האפקט הגירוסקופי אינו נדרש לשם איזון הכלי.
אוניברסיטאות שונות וחברות יצור של אופניים ואופנועים מימנו מחקרים מעמיקים הכוללים ניסויים ותמרונים מעשיים לניתוח הדינמיקה של התנועה, ההטיה, הבלימה, וההתהפכות של כלי הרכב הדו גלגליים.
המחקרים המדעיים בנושא נמשכו גם לתוך שנות האלפיים וכללו פרסומים של משוואות תנועה ליניאריות.
בשנת 2013 זכתה חברה בבעלותו של הרוכב האגדי אדי מרקס במענק מחקר בסך 150 אלף יורו בשיתוף אוניברסיטת גנט לבחינת יציבות של דגם האופניים מתוצרתה.
כאשר כלי הרכב הדו גלגלי והרוכב נחשבים למערכת אחת, ניתן לחלק באופן כללי את הכוחות הפועלים על אותה מערכת ומרכיביה לשתי קבוצות: פנימית וחיצונית.
הכוחות החיצוניים מושפעים מכוח הכבידה, ההתמד, המגע עם הקרקע והמגע עם האטמוספירה.
הכוחות הפנימיים הם אלה המושפעים מן הרוכב ומהאינטראקציה בתוך ובין הרכיבים לבין עצמם.
כוח הכבידה מושך את הרוכב ואת כל מכלולי הכלי לכיוון מרכז כדור הארץ.
בנקודת המגע של הצמיג בקרקע מופעלים כוחות בעלי רכיבים אנכיים ואופקיים.
הרכיבים האנכיים כוללים בעיקר את כוח הכבידה, אך מושפעים מפעילות בלימה והאצה.
הרכיבים האופקיים כוללים את החיכוך בין הגלגלים לקרקע, ומושפעים מההתנגדות לגלגול ומכוחות ההנעה, הבלימה והפנייה.
כוחות אווירודינמיים הנובעים מהאטמוספירה והם בעיקר אפקט הגרר, אך יכולים להיות מושפעים גם מרוח צולבת.
גרר אווירודינמי הוא הכוח הגדול ביותר שמתנגד לתנועה קדימה ומתגבר ככל שעולה המהירות.
לכן, ברכיבה קבוצתית המקובלת במרוצי אופני כביש, נהוגה החלפה מתוזמנת של הרוכב המוביל המתמודד עם התנגדות האוויר הגדולה ביותר.
כוחות פנייה נוצרים במהלך תמרונים לשמירה על האיזון בנוסף לשינוי כיוון הנסיעה.
הם כוללים כוחות צנטריפוגליים ואת כוח ההתמד של הגוף הנע כולו.
כוחות גירוסקופיים נוספים פועלים על חלקים נעים כמו הגלגלים, המנוע, תיבת הילוכים וכדומה, וגם הם מושפעים מכוח ההתמד של אותם רכיבים.
כוחות פנימיים הם אלה הפועלים בין מכלולי הכלי והרוכב ונוצרים בעיקר מפעילות הרוכב או מחיכוך.
הכוונה בעיקר לפעולות כגון דיווש, היגוי, בלימה, ושיכוך וכן כל מכלולי ההנעה והעברת הכוח בין ובתוך הרכיבים השונים.
באופן כללי ניתן לחלק את התנועות של כלי רכב דו גלגליים לכאלה שהן מחוץ למישור הסימטריה המרכזי, כלומר צידיות, ולאלה שהן בתוך מישור הסימטריה המרכזי, כלומר אורכיות או אנכיות.
תנועות צידיות כוללות איזון, הטיה, היגוי וסיבוב.
תנועות במישור הסימטריה המרכזי כוללות תנועה קדימה, עצירות, הרמת גלגל (קדמי או אחורי) ושיכוך.
התנועות בשתי הקבוצות אינן קשורות אחת לשנייה באופן ישיר.
ניתוח של דינמיקה צידית הוא מסובך ודורש שילוב של מידע אודות מרחב תלת-ממדי עם לפחות שתי קואורדינטות מוכללות.
בנוסף, נדרשות לפחות שתי משוואות דיפרנציאליות ממעלה שנייה כדי להפריד בין התנועות העיקריות.
לפיכך, פתרונות מדויקים אינם אפשריים, ובמקומן יש להשתמש בשיטות נומריות .
אופניים ואופנועים נשארים זקופים כאשר כוחות התגובה הקרקעיים מאוזנים בדיוק עם הכוחות הפנימיים והחיצוניים המופעלים עליהם, כגון כבידה, נטייה, התמד או כוחות צנטריפוגלים ואווירודינמים.
היציבות נוצרת על ידי שילוב של גורמים התלויים בגאומטריה של מבנה הכלי, חלוקת המסה והמהירות בתנועה קדימה של הכלי.
גם צמיגים, מתלים, שיכוך וגמישות המסגרת הם בעלי השפעה על האיזון בעיקר באופנועים.
רוכב מיומן יכול לאזן אופניים ואופנוע גם במצב עמידה באמצעות הפעלה משולבת של היגוי, האצה, הטיות גוף, ושימוש בבלמים.
בזמן תנועה קדימה, הרוכב מפעיל מומנט על הכידון על מנת לסובב את הגלגל הקדמי וכך לשלוט בהטיה ולשמור על שיווי משקל.
במהירויות גבוהות, זוויות היגוי קטנות מספיקות על מנת להזיז במהירות את נקודות המגע עם הקרקע והצידה.
במהירויות נמוכות נדרשות זוויות היגוי גדולות יותר כדי להשיג את
אותן תוצאות באותו פרק זמן.
לכן, בדרך כלל קל יותר לשמור על שיווי משקל במהירויות גבוהות.
מכיוון שיציבות עצמית מתרחשת בדרך כלל במהירויות מעל סף מסוים, נסיעה מהירה יותר מאפשרת שמירה על יציבות עצמית של הכלי.
ככל שמרכז הכובד של הכלי והרוכב משתלבים קרוב יותר לגלגל הקדמי, כך הגלגל הקדמי צריך פחות לנוע לצדדים כדי לשמור על שיווי משקל.
לעומת זאת, ככל שמרכז הכובד ממוקם קרוב יותר לגלגל האחורי, נדרשת יותר תנועה לצדדים של הגלגל הקדמי או של תנועת הכלי קדימה כדי להחזיר את האיזון.
היבט זה מורגש במיוחד בכלים בעלי בסיס גלגלים ארוך, כדוגמת דגמי אופני צ'ופר ואופנוע תיור.
אופניים ואופנועים הם דוגמה למטוטלת הפוכה.
כמו שקל יותר לאזן בעמידה על היד מקל מטאטא ארוך לעומת עיפרון קצר, כך כלים גבוהים, בעלי מרכז כובד גבוה, קל יותר לאזן ברכיבה לעומת כלים נמוכים, זאת מכיוון ששיעור ההטיה של הכלים הגבוהים תהיה איטית יותר.
לעומת זאת, במצב עמידה, כלים בעלי מרכז כובד נמוך יהיו קלים יותר לאיזון.
זוהי דוגמה למנוף אנכי שבו כוח קטן בקצהו כגון הידית, המושב או הכידון בחלק העליון של הכלי, יזיז ביתר קלות מסה גדולה אם המסה קרובה יותר לנקודת המשען, שם הצמיגים נוגעים בקרקע.
המהלך הוא המרחק שבין נקודת המגע של הצמיג בקרקע לבין נקודת המגע הפוטנציאלית בקרקע של הקו הדמיוני שנוצר מהמשך זווית המזלג הקדמי.
כאשר נקודת המגע בקרקע נמצאת מאחורי הנקודה הפוטנציאלית מדובר במהלך חיובי, ולהפך.
המהלך מושפע מזווית ציר ההיגוי (caster), זווית המזלג וגודל הגלגל.
המהלך הוא גורם שמשפיע עד כמה קל או קשה תהיה הרכיבה על אופניים או אופנוע.
ככל שהמהלך חיובי וארוך יותר, כך יהיה הכלי יציב יותר בעת התנועה קדימה ולהפך, ככל שהמהלך קצר יותר כך יהיה הכלי יציב פחות.
עם זאת, מהלך חיובי גדול מאד מקשה על ההיגוי.
בדרך כלל, אופניים ואופנועים מסורתיים הם בעלי מהלך ארוך יחסית ולכן יציבים יותר ברכיבה.
אופני כביש הם בעלי מהלך גדול יותר משל אופני טיולים אבל קטן יותר משל אופני הרים הנדרשים ליציבות אורכית משופרת בירידות.
לאופני הטיולים מהלך קטן כדי להקל על הרוכב בשליטה על המטען המועמס על הציר הקדמי.
בסיס הגלגלים הוא גורם בעל השפעה מהותית על היציבות הכיוונית של אופניים ואופנועים, והוא מחושב כמרחק האופקי בין נקודות המגע עם הקרקע של הגלגל הקדמי והאחורי.
בעת שינויים בהיגוי של הגלגל הקדמי, הסטייה הכיוונית של נתיב התנועה עומדת ביחס הפוך לבסיס הגלגלים, כלומר ככל שבסיס הגלגלים ארוך יותר כך הסטייה הכיוונית קטנה יותר.
לעומת זאת, רדיוס העקומה וזווית ההטיה עומדים ביחס ישר לבסיס הגלגלים כלומר ככל שבסיס הגלגלים גדול יותר כך גדלים רדיוס העקומה וזווית ההטייה.
פעולות של הטיה ושינויי היגוי גורמים לגידול בבסיס הגלגלים.
גורם נוסף התורם ליציבות העצמית של אופניים ואופנועים בעיצוב מסורתי הוא חלוקת המסה במנגנון ההיגוי, הכולל את הגלגל הקדמי, המזלג והכידון.
אם מרכז המסה של מנגנון ההיגוי נמצא לפני ציר ההיגוי, השפעת כוח הכבידה תגרום לגלגל הקדמי לפנות לכיוון ההטיה.
ניתן לראות זאת במצב מנוחה, כאשר הכלי נשען על הרגלית, הגלגל הקדמי ייטה לכיוון צד הרגלית.
ברוב עיצובי האופניים והאופנועים, האפקט הגירוסקופי פועל להטיית הגלגל הקדמי לכיוון ההטיה.
תופעה זו נקראת נקיפה, והיא עומדת ביחס הפוך למהירות הסיבוב שלו.
ככל שהגלגל הקדמי מסתובב לאט יותר, כך השפעת הנקיפה תהיה מהירה יותר בעת הטיה, ולהפך.
הגלגל האחורי אינו מושפע מהנקיפה עקב החיכוך שלו עם הקרקע וממשיך בהטיה כאילו אינו מסתובב כלל.
מכאן עולה כי כוחות גירוסקופיים אינם מונעים התהפכות.
בעת תנועה במהירות איטית קדימה, הנקיפה של הגלגל הקדמי תהיה מהירה, ותגרום להטייה בלתי מבוקרת של הכלי, להיגוי יתר, להתחיל בהטיה לכיוון השני ולבסוף להתנדנד וליפול.
לעומת זאת בעת תנועה מהירה קדימה, הנקיפה בדרך כלל תהיה איטית, ותגרום להטייה בלתי מבוקרת של הכלי, לתת-היגוי ולנפילה עוד לפני שהגיעו למצב זקוף.
הכניסה למצב של חוסר היציבות הזה מתרחש באופן איטי מאוד, בסדר גודל של שניות, ורוב הרוכבים מנטרלים אותו בקלות.
לפיכך, אופניים מהירים עשויים להרגיש יציבים למרות שהם למעשה אינם יציבים באופן עצמאי והיו נופלים מייד אם הם היו בלתי נשלטים.
תרומה נוספת של האפקט הגירוסקופי היא מומנט גלגול שנוצר על ידי הגלגל הקדמי כתוצאה מהיגוי נגדי.
כך למשל, היגוי שמאלה גורם למומנט ימינה.
המומנט הזה הוא קטן בהשוואה לזה נוצר על ידי הגלגל הקדמי בכיוון הפניה, אך הוא מתחיל מייד ברגע שהרוכב מפעיל מומנט על הכידון ולכן נמצא בשימוש על ידי רוכבי אופנועים.
למרות השפעת הגורמים שתוארו לעיל התורמים לאיזון (מהלך, חלוקת מסה, השפעות גירוסקופיות וכו'), עשוי להתקיים טווח של מהירויות קדימה עבור כל עיצוב אופניים ואופנוע מסוים, המאפשרים היגוי מכוון שלהם ללא אחיזת ידיים של הרוכב.
במחקרים שנערכו נמצא כי לתאוצה האורכית השפעה גדולה ומורכבת על הדינמיקה הצידית.
במחקר אחד נמצא כי תאוצה חיובית מבטלת את היציבות העצמית, ואילו תאוצה שלילית (האטה) משנה את מהירויות היציבות העצמית.
על מנת שאופניים ואופנוע יפנו, כלומר ישנו את כיוון הנסיעה קדימה, יש לכוון את הגלגל הקדמי לכיוון הרצוי, כמו בכל כלי רכב בעלי היגוי קדמי.
החיכוך בין הגלגלים והקרקע יוצר תאוצה צנטריפטלית הדרושה כדי לשנות את הכיוון ישר וקדימה בשילוב של כוח הפנייה והשפעת החיכוך.
ניתן להעריך את רדיוס הסיבוב של כלי זקוף (ללא הטיה), עבור קירוב זווית קטנה כתלות בבסיס הגלגלים והקסטר (caster) שהיא זווית המזלג הקדמי ביחס לציר האנך של מרכז הגלגל.
בניגוד לכלי רכב אחרים, אופניים ואופנועים חייבים לנטות במהלך הסיבוב כדי לאזן את כלל הכוחות הפועלים עליהם: כבידה, התמד, חיכוך ותמיכה בקרקע.
זווית ההטיה הנדרשת ניתנת לחישוב באמצעות חוקי תנועה מעגלית.
רוחב הצמיגים גם הוא בעל השפעה על זווית ההטיה הנדרשת בפועל.
ככל שהצמיג רחב יותר נדרשת הטיה גדולה יותר והיא יורדת ככל שמרכז הכובד גבוה יותר.